Hei! Olen Elina Räsänen Keski-Suomesta Viitasaarelta.
Tervetuloa kanssani tähän ohjelmaan Sanaa naisilta!
Tämän jakson aiheena on Täydellisesti pelastettu.
Shalom!
Tällä sanalla mielelläni tervehdin ystäviäni.
Tämä sanahan tarkoittaa rauhaa, -
kaikkea Jumalan hyvyyttä, -
yli ymmärryksen käyvää Jumalan parasta.
Shalomille löytyy melkoinen lista selityksiä.
Rukoillaanpa nyt yhdessä tässä heti aluksi rukous, -
jonka Jeesus on meille opettanut.
Isä meidän, joka olet taivaissa.
Pyhitetty olkoon Sinun nimesi.
Tulkoon Sinun valtakuntasi.
Tapahtukoon Sinun tahtosi, -
myös maan päällä niin kuin taivaassa.
Anna meille tänä päivänä meidän jokapäiväinen leipämme.
Ja anna meille meidän syntimme anteeksi, -
niin kuin mekin anteeksi annamme niille, -
jotka ovat meitä vastaan rikkoneet.
Äläkä saata meitä kiusaukseen, -
vaan päästä meidät pahasta.
Sillä Sinun on valtakunta -
ja voima ja kunnia iankaikkisesti. Aamen.
Tämä Jeesuksen opettama ihana rukous -
pitää sisällään ihan kaiken, mitä me tarvitsemme.
Meidänkin elämämme kohdalla kaikki on täytetty.
Ajatella! Jumala itse on levittänyt kätensä Golgatalla -
ja huutanut: "Se on täytetty!"
Mitään ei puutu siitä, ettemmekö perisi taivasta ihan tällaisenamme, -
koska Jeesus on tehnyt kaiken puolestamme.
Hän, täysin viaton uhrikaritsa -
ja ylösnoussut Herra, maksoi täyden hinnan.
Me saamme lukea Raamatusta Jeesuksesta ihmeellisiä asioita.
Katsotaanpa täältä.
"Alussa oli Sana. -
Sana oli Jumalan luona, ja Sana oli Jumala. -
Jo alussa Sana oli Jumalan luona. -
Kaikki syntyi Sanan voimalla. -
Mikään, mikä on syntynyt, ei ole syntynyt ilman häntä. -
Hänessä oli elämä, -
ja elämä oli ihmisten valo. -
Valo loistaa pimeydessä, -
pimeys ei ole saanut sitä valtaansa."
Ihmeellistä väkevää tekstiä.
Jeesus tuli valkeudeksi meille - meille kaikille.
Ja valossahan on vallan ihanaa olla, -
mutta itse Valkeuden Herran täytyi ensin kulkea se pimeä tie.
Ihan kuoleman pimeyteen saakka.
Samalla tavalla, kun siemen laitetaan kuolemaan multaan, -
niin täytyi Hänen maistaa kuolemaa.
Niin kuin me tiedämme, -
Hän saattoi ottaa ylösnousemuksensa kautta -
avaimet kuolemalta, saatanalta.
Kuoleman valta oli murskattu aivan täydellisesti.
"Tetelestai!" huusi roomalainen legioonan päällikkö, -
kun viimeinenkin vihollinen oli tuhottu.
Katsotaanpa Johanneksesta jotain vielä.
Täällä Johannes jatkaa näin: -
"Todellinen valo, joka valaisee jokaisen ihmisen, -
oli tulossa maailmaan.
Maailmassa hän oli, -
ja hänen kauttaan maailma oli saanut syntynsä, -
mutta se ei tuntenut häntä."
"Mutta kaikille, jotka ottivat hänet vastaan, -
hän antoi oikeuden tulla Jumalan lapsiksi, -
kaikille, jotka uskovat häneen."
Särkyneille ja sairaille ja rikkinäisille -
on tänäänkin Isän sydän auki.
Hän haluaa lämmittää meitä tässä niin kylmässä maailmassa, -
joka tänäkin päivänä oikeastaan vääntelehtii tuskissaan.
Me olemme joutuneet kokemaan viime aikoina -
oikeastaan ihan kauhun ilmapiiriä -
esimerkiksi tämän globaalin koronavirusepidemian vuoksi.
Ihmiset ovat pelon vallassa jo nyt.
Niin kuin Jumalan Sana sanoo, -
että ihmiset menehtyvät peljätessään sitä, mitä tuleman pitää.
Jeesuksen tulemus on todella lähellä.
Katsele Jeesuksen kasvoja, -
Hänen kirkkauttaan ja Hänen rakkauttaan.
Ja katso, sinä tulet selviytymään.
Johannes kirjoittaa näin.
Jeesus sanoi, että ellette syö minun lihaani -
ja juo minun vertani, -
ei teillä ole elämää itsessänne.
Me saamme omistaa ihan kokonaisesti -
Jumalan Pojan itsessämme tänäkin päivänä.
Ajatella! Jumala asuu meissä.
Henkensä kautta Hän asuu meissä.
Isä, Poika ja Pyhä Henki.
Meidän jokainen henkäyksemmekin on Jumalan antamaa.
Rakas ystävä, -
sinä et voi joutua hukkaan, -
jos olet ottanut, pyytänyt Jeesuksen sydämeesi asumaan.
Mitä kaikkea Jumala Pojassaan onkaan antanut meille?
Mitä Hän on meille antanut?
Hän on antanut aivan kaiken.
Meiltä ei totisesti puutu mitään, kun me olemme Kristuksessa.
Hän on meille antanut iankaikkisen elämän.
Tutkitaanpa täältä vielä Efesolaiskirjeestä.
"Ylistetty olkoon meidän Herramme Jeesuksen Kristuksen Jumala ja Isä!
Hän on siunannut meitä kaikella Hengen siunauksella, -
taivaallisilla aarteilla Kristuksessa."
Taivaallisilla aarteilla Kristuksessa!
"Jo ennen maailman luomista hän on valinnut meidät Kristuksessa -
olemaan edessään pyhiä ja nuhteettomia -
Kristuksesta osallisina."
Rakas ystävä, -
Sinä olet ehkä juuri nyt aivan kuin pimeimmässä kuilussa.
Ehkäpä koet, -
että tämä elämä on kyllä yhtä helvettiä.
Rohkaisen sinua.
Luepa aivan uudestaan tuo Efesolaiskirjeen kohta.
Juuri tuohon pimeyteen Jumala ilmestyy.
Meillä on sellainen Jumala, -
että Hän voi käyttää pimeyttä hyväkseen.
Hän ilmestyy siellä pimeydessä.
Raamatussa Miikan kirjassa -
sanotaan näin voittoisasti.
Totisesti, jos minä istun pimeydessä, -
on Herra minun valkeuteni.
On Herra minun valkeuteni.
Joku voi kantaa sellaista syyllisyyttä, -
että ei ole voinut antaa itselleen anteeksi koskaan.
Ei varsinkaan, jos on langennut samaan syntiin -
yhä uudestaan ja uudestaan.
Mutta tämä Jumalan Sana vakuuttaa minulle ja sinulle näin.
Jos me tunnustamme syntimme, -
on Hän vanhurskas ja uskollinen -
ja puhdistaa meidät kaikesta vääryydestä.
Katso poikani, katso tyttäreni, -
sinun syntisi on anteeksi annettu.
Ne on kerrasta murrettu. Ne ovat kerrasta poikki.
Emme voi enää siihen mitään lisätä omilla teoillamme.
Saat kerrassaan aivan iloon puhjeta.
Toivotan sinulle runsasta Jumalan siunausta ja varjelusta -
elämäsi jokaiseen hetkeen ja päivään.
Ole siunattu Jeesuksen nimessä!
Tekstitys: Tuula-Riitta Virrankare